**Keičiasi „Capitalica Asset Management“ vadovas**

*Informacija žiniasklaidai, 2025 m. gegužės mėn. 2 d.*

**Keičiasi SBA grupės investicijų valdymo bendrovės „Capitalica Asset Management“ vadovas – Mindaugo Liaudansko poziciją perima į šias pareigas sugrįžtantis Andrius Barštys. Šiuo metu jis taip pat eina įmonės valdybos pirmininko ir dviejų iš penkių bendrovei priklausančių fondų – „Capitalica Baltic Real Estate Fund I“ ir „Capitalica Z114 Real Estate Fund“ – valdytojo pareigas.**

Sprendimas įsigalios pritarus Lietuvos bankui.

„Pokyčiai – neišvengiama kiekvienos gyvos, augančios ir tik aukščiausių kokybės standartų siekiančios verslo organizacijos dalis. Drauge su profesionalia „Capitalica Asset Management“ komanda darsyk įtvirtiname savo veiklos fundamentą – realios ir stabilios grąžos užtikrinimą mūsų investuotojams. Tai – mūsų veiklos pamatas, kuris išlieka tvirtas. Šis pokytis neturės jokios įtakos mūsų planuojamiems darbams. Toliau – tik tolimesnė ambicingų ir naujų projektų bei komandos plėtra“, – teigia A. Barštys.

**APIE „CAPITALICA ASSET MANAGEMENT“ IR SBA GRUPĘ**

UAB „Capitalica Asset Management“ (www.capitalica.lt) – Lietuvos centrinio banko licencijuota ir prižiūrima investicijų valdymo bendrovė, kurios obligacijos yra listinguojamos „Nasdaq“ biržoje. „Capitalica Asset Management“ valdo investicijų fondus, investuojančius į komercinį nekilnojamąjį turtą bei privačios skolos instrumentus Baltijos šalyse:

* „Capitalica Baltic Real Estate Fund I“ priklauso biurų kompleksas „Verde“ Rygoje, verslo centras „135“ Vilniuje, verslo centras „Kauno Dokas“ Kaune ir prekybos centras „Luizė“ Klaipėdoje.
* „Capitalica Z114 Real Estate Fund“ priklauso naujas A klasės verslo centras „Sand Offices“ Vilniuje.
* „Capitalica Green Logistics Fund“ šiuo metu priklauso šeši žaliosios koncepcijos logistikos pastatų kompleksai, keturi iš jų Taline, du – Rygoje.
* „Capitalica European Office Fund“ vysto modernius biurų pastatus. Vienas iš jų – „Verde“ C ir D pastatų kompleksas.
* „Capitalica Debt Fund“ – obligacijų fondas, investuojantis į aukšto pelningumo Baltijos regiono ir kitų Europos šalių įmonių obligacijas.

„Capitalica Asset Management“ kontrolinį akcijų paketą (70 proc.) valdo viena didžiausių Lietuvos verslo grupių SBA grupė, likusius 30 proc. – A. Barščio įmonė „Fox Holdings“.

SBA yra viena didžiausių lietuviško kapitalo verslo grupių. Jai priklauso daugiau kaip 30 įmonių, veikiančių nekilnojamojo turto, baldų gamybos, tekstilės gamybos ir investicijų valdymo srityse. Grupės įmonėse dirba apie 3 500 žmonių.